Kommissionens beslutning

af 29. juni 2001

om beskyttelsesforanstaltninger mod klassisk svinepest i Spanien og om ophævelse af beslutning 2001/457/EF

(meddelt under nummer K(2001) 1734)

(EØS-relevant tekst)

(2001/491/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. Juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10, stk. 3, og

ud fra følgende betragtninger:

(1) Der har været udbrud af klassisk svinepest i Spanien.

(2) På grund af handelen med levende svin kan disse udbrud udgøre en fare for andre medlemsstaters bestande.

(3) Spanien har truffet foranstaltninger inden for rammerne af Rådets direktiv 80/217/EØF af 22. Januar 1980 om fællesskabsforanstaltninger til kontrol med klassisk svinepest(3), senest ændret ved akten vedrørende Østrigs, Finlands og Sveriges tiltrædelse.

(4) I afventning af mødet i Den Stående Veterinærkomité og i samarbejde med den berørte medlemsstat traf Kommissionen midlertidige foranstaltninger ved beslutning 2001/457/EF om beskyttelsesforanstaltninger mod klassisk svinepest i Spanien(4).

(5) På baggrund af udviklingen i situationen og resultaterne af de epidemiologiske undersøgelser er det nødvendigt at ændre de midlertidige foranstaltninger og straks ophæve beslutning 2001/457/EF.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Spanien må ikke afsende svin, medmindre svinene:

a) kommer fra et område uden for de i bilag I nævnte områder og

b) har været holdt på oprindelsesbedriften i mindst 30 dage før pålæsningen eller siden fødslen, hvis de er under 30 dage gamle, og

c) kommer fra en bedrift, hvor der ikke er blevet indsat levende svin i de sidste 30 dage før afsendelsen af de pågældende svin, og

d) transporteres direkte til bestemmelsesbedriften eller -slagteriet i officielt plomberede køretøjer uden at passere via et samlested. Transport gennem de områder, der er nævnt i bilag I, skal foregå ad hovedveje eller jernbanelinjer og uden nogen form for stop.

2. Det er kun tilladt at flytte svin fra områder uden for de i bilag I nævnte områder, hvis veterinærmyndighederne tre dage forinden giver de centrale og lokale veterinærmyndigheder på bestemmelsesstedet og i eventuel transitmedlemsstat meddelelse herom.

Artikel 2

1. Spanien må ikke afsende ornesæd, medmindre sæden stammer fra orner, der holdes på en ornestation som nævnt i artikel 3, litra a), i Rådets direktiv 90/429/EØF(5), som ligger uden for de i bilag I nævnte områder.

2. Spanien må ikke afsende æg og embryoner fra svin, medmindre æggene og embryonerne stammer fra svin, der holdes på en bedrift, som ligger uden for de i bilag I nævnte områder.

Artikel 3

1. Det sundhedscertifikat, der er fastsat i Rådets direktiv 64/432/EØF(6), og som ledsager svin, der sendes fra Spanien, forsynes med følgende påtegning: "Dyr, der opfylder kravene i Kommissionens beslutning 2001/491/EF af 29. Juni 2001 om beskyttelsesforanstaltninger mod klassisk svinepest i Spanien(7)."

2. Det sundhedscertifikat, der er fastsat i direktiv 90/429/EØF, og som ledsager ornesæd, der sendes fra Spanien, forsynes med følgende påtegning: "Sæd, der opfylder kravene i Kommissionens beslutning 2001/491/EF af 29. Juni 2001 om beskyttelsesforanstaltninger mod klassisk svinepest i Spanien(8)."

3. Det sundhedscertifikat, der er fastsat i Kommissionens beslutning 95/483/EF(9), og som ledsager embryoner og æg fra svin, der sendes fra Spanien, forsynes med følgende påtegning: "Embryoner/æg(10), der opfylder kravene i Kommissionens beslutning 2000/491/EF af 29. Juni 2001 om beskyttelsesforanstaltninger mod klassisk svinepest i Spanien(11)."

Artikel 4

Spanien sørger for, at køretøjer, der har været anvendt til transport af svin, rengøres og desinficeres, hver gang de har været i brug, og transportøren skal over for veterinærmyndighederne fremlægge bevis for denne desinfektion.

Artikel 5

Med otte dages mellemrum forelægger Spanien Kommissionen data, der skal behandles i Den Stående Veterinærkomité, om situationen med hensyn til klassisk svinepest i det format, der er vist i bilag II.

Artikel 6

Medlemsstaterne ændrer deres handelsforanstaltninger for at bringe dem i overensstemmelse med denne beslutning. De underretter straks Kommissionen herom.

Artikel 7

Denne beslutning anvendes indtil den 15. Juli 2001.

Artikel 8

Beslutning 2001/457/EF ophæves.

Artikel 9

Denne beslutning er rettet til medlemsstaterne.

Udfærdiget i Bruxelles, den 29. juni 2001.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 47 af 21.2.1980, s. 11.

(4) EFT L 159 af 15.6.2001, s. 41.

(5) EFT L 224 af 18.8.1990, s. 62.

(6) EFT 121 af 29.7.1964, s. 1977/64.

(7) EFT L 177 af 30.6.2001, s. 90.

(8) EFT L 177 af 30.6.2001, s. 90.

(9) EFT L 275 af 18.11.1995, s. 30.

(10) Det ikke gældende overstreges.

(11) EFT L 177 af 30.6.2001, s. 90.

BILAG I

I den selvstyrende region Catalonien: provinserne Lerida, Barcelona og Tarragona

I den selvstyrende region Aragonien: i provinsen Huesca følgende "comarcas": Binefar, Fraga og Tamarite de Litera

I den selvstyrende region Valencia: provinsen Castellón

BILAG II

>PIC FILE= "L_2001177DA.009203.TIF">